На основу члана 70. Статута Општине Владичин Хан „Службени гласник Града Врања“, број 7/2024-пречишћен текст), члана 30. Одлуке о Општинском већу Општине Владичин Хан („Службени гласник Града Врања“, број 9/19), члана 73. Пословника Општинског већа Општине Владичин Хан („Службени гласник Града Врања“, број 31/20) и члана 14. Правилника о начину, критеријуму и поступку доделу средстава из буџета Општине Владичин Хан за подстицање пројекте од јавног интереса које реализују удружења („Службени гласник Града Врања“, број 9/2019), разматрајући коначни предлог Комисије за доделу средстава удружењима за финансирање и суфинасирање пројеката од јавног интереса у општини Владичин Хан по расписаном јавном конкурсу за реализацију пројеката од јавног интереса у области подршке деци у 2025. години, Општинско веће Општине Владичин Хан на седници одржаној дана 01.09.2025. године, донело је:

**Р Е Ш Е Њ Е**

**О ДОДЕЛИ СРЕДСТАВА ИЗ БУЏЕТА ОПШТИНЕ ВЛАДИЧИН ХАН**

**ЗА 2025. ГОДИНУ** **ЗА ИЗБОР ПРОЈЕКАТА НА ЈАВНИ КОНКУРС У ОБЛАСТИ ПОДРШКЕ ОСОБАМА СА ИНВАЛИДИТЕТОМ У 2025. ГОДИНИ**

**1.** Овим Решењем утврђује се расподела средстава опредељених Одлуком о буџету општине Владичин Хан за 2025. годину („Службени гласник Града Врања“ број 29/24 и 11/25) у укупном износу од 1.697.222,00 динара.

**2.** Додељују се средства подносиоцма пројеката, и то:

|  |  |  |  |  |  |  |
| --- | --- | --- | --- | --- | --- | --- |
| Редни број | | Назив удружења и назив пројекта | Износ захтеваних средстава | Укупан број бодова | Додељени износ средстава за фининсирање | |
| **1.** | | Центар за инклузију и одрживи развој Владичин Хан – пројекат „Дневни боравак за децу и омладину са сметњама у развоју за 2025. годину“ | **1.699.344,00** | **75** | **1.322.222,00** | |
| **2.** | | Хумано Срце Сурдулица – пројекат „Рад Сензорне собе за децу са инвалидитетом“ | **375.000,00** | **70** | **250.000,00** | |
| **3.** | | Удружење за помоћ ментално недовољно развијеним особама Врање, - пројекат „Интеграција лица са сметњама у развоју и успостављање одрживости услуге на територији општине Владичин Хан“ | **90.000,00** | **60** | **30.000,00** | |
| **4.** | | Међуопштинска организација глувих и наглувих Врање, - пројекат „Интеграција глувих и наглувих лица са територије општине Владичин Хан“ | **150.000,00** | **55** | **30.000,00** | |
| **5.** | | Удружење мултиплесклерозе Пчињског округа, пројекат „Наше креативке“ | **228.000,00** | **50** | **30.000,00** | |
| **6.** | | Друштво за церебралну и дечју парализу Сунце, Врање, - пројекат: „Нисмо сами, имамо вас“ | **158.000,00** | **45** | **20.000,00** | |
| **7.** | | Међуопштинска организација савеза слепих, пројекат „Рад за добробит слепих и слабовидих“ | **150.000,00** | **40** | **15.000,00** | |
| **УКУПНО 1.697.222,00 динара** | | | | |

**3.** Носиоци одобрених пројеката обавезни су да у року од осам дана од дана пријема овог Решења, доставе усклађен финансијски план пројекта са одобреним средствима Општинском већу Општине Владичин Хан у два примерка, изјаву да средства за реализацију одобреног програма нису на други начин већ обезбеђена, изјаву о непостојању сукуба интереса, и интерни акт о антикорупцијској политици.

Након достављања усклађеног финансијског плана са одобреним средствима и изјавама из става 1. овог члана закључиће се уговор о финансирању .

**4.** Корисници одобрених средстава дужни су да у року од 15 дана по завршетку програма односно пројекта за који су додељена буџетска средства, а најкасније до краја текуће године, поднoсе извештај о реализацији тих програма и пројеката и доставе доказе о наменском коришћењу финансијских средстава: Одељењу за финансије и привреду Општинске управе Општине Владичин Хан и Комисији за доделу средстава удружењима за финансирање и суфинасирање пројеката од јавног интереса у општини Владичин Хан.

**5.**  Решење ступа на снагу даном доношења и исту објавити на интернет страници.

**6.** Решење доставити: Подносиоцима пројеката, председнику Комисији, Одељењу за финансије и привреду Општине Владичин Хан и архиви.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06- 134/6/25-III**

**ПРЕДСЕДНИК**

**Горан Младеновић**